АҞӘА, хәажәкыра 12 - Sputnik. Ирландиатәи ақәԥаҩ Конор Макгрегор Маиами-Бич дааныркылеит ақәылара мҩаԥигеит ҳәа, аха аамҭақәак рышьҭахь хәдықәҵарала 12,5 нызқь доллар иршәаны аамҭала ихы дақәиҭыртәит ҳәа аанацҳауеит РИА Новости, ESPN ажурналист Ариель Хельвани Twitter аҿтәи иаккаунт адыррақәа ҵаҵӷәыс иганы.
Еилаԥсоу астиль (MMA) иаҵанакуа ирландиатәи ақәԥаҩ Конор Макгрегор аӡбарҭахь дкылыргараны дыҟоуп ҳәа аҳәоит адырраҭараҿы.
Аполициаҿ ишазгәарҭо ала, Макгрегор даанкылан ашәахьаҽны. Иҟоу адыррақәа рыла, иара зфотосахьа ицҭызхыр зҭахыз ахаҵа ителефон имхны иԥиҽит. Ааха зауз иажәақәа арыла, ателефон ахәԥса зықь-доллар итәоит.
Уаанӡагьы Конор Макрегор фымз иқәгыларақәа рзин имхын Хабиб Нурмагомедови иареи реисра ашьҭахь.
Макгрегор MMA аҿы 21 иааира игахьеит, ԥшьынтә даҵахеит.